b'\n_START_ARTICLE_\nNorthrop Grumman\n_START_SECTION_\nVeiklos sektoriai\n_START_PARAGRAPH_\n2008\xc2\xa0m. NG veikla buivo organizuota \xc4\xaf keturis gana nepriklausomus sektorius, kurie buvo sukurti nuperkant esamus verslus.\n_START_SECTION_\nElektronika\n_START_PARAGRAPH_\nNorthrop Grumman Electronic Systems buvo sukurtos i\xc5\xa1 1996\xc2\xa0m. nupirktos Westinghouse Electronic Systems Group. NGES yra vyraujantis plataus spektro prie\xc5\xa1akin\xc4\x97s karin\xc4\x97s elektronikos k\xc5\xabr\xc4\x97jas, projektuotojas ir gamintojas. Padalinio paj\xc4\x97gumai i\xc5\xa1sid\xc4\x97st\xc4\x99 120 vietovi\xc5\xb3 pasaulyje (72 tarptautiniai biurai), jis turi ~24 000 darbuotoj\xc5\xb3. Padalinio pardavimai sudar\xc4\x97 20\xc2\xa0% vis\xc5\xb3 NG pardavim\xc5\xb3 2004\xc2\xa0m. NGES b\xc5\xabstin\xc4\x97 yra Baltimor\xc4\x97je.\n_START_SECTION_\nAviacija ir kosmin\xc4\x97 technika\n_START_PARAGRAPH_\nNG padaliniai, pvz., Integrated Systems, gamina orlaivius JAV ir kitoms valstyb\xc4\x97ms._NEWLINE__NEWLINE_Pvz., JAV Karin\xc4\x97ms oro paj\xc4\x97goms gamina B-2 Spirit strateginius bombone\xc5\xa1ius, E-8C Joint STARS steb\xc4\x97jimo l\xc4\x97ktuvus, RQ-4 Global Hawk ir T-38 Talon vir\xc5\xa1garsinius treniruo\xc4\x8di\xc5\xb3 l\xc4\x97ktuvus, armijai\xc2\xa0\xe2\x80\x93 bepilo\xc4\x8dius RQ-5 Hunter l\xc4\x97ktuvus, naudojamus jau daugiau kaip 10\xc2\xa0m. JAV kariniam laivynui\xc2\xa0\xe2\x80\x93 BQM-74 Chukar, C-2 Greyhound, E-2 Hawkeye ir EA-6B Prowler. Kit\xc5\xb3 gamintoj\xc5\xb3 l\xc4\x97ktuvams (pvz., F/A-18 Hornet) Northrop Grumman tiekia komponentus._NEWLINE__NEWLINE_Tokius l\xc4\x97ktuvus, kaip F-5, T-38 Talon ir E-2 Hawkeye parduoda kitoms valstyb\xc4\x97ms._NEWLINE_Space Technology sektorius gamina palydovus ir kosmini\xc5\xb3 aparat\xc5\xb3 \xc4\xafrang\xc4\x85, parduodam\xc4\x85 JAV vyriausybei (NASA, NOAA ir JAV KOP). \xc5\xa0io sektoriaus Directed Energy padalinys gamina cheminius ir kietak\xc5\xabnius lazerius. Kartu su Boeing tiekia cheminius lazerius Boeing YAL-1 aviacinei lazerinei sistemai._NEWLINE_Mission Systems sektorius dirba JAV balistini\xc5\xb3 raket\xc5\xb3 programoje\xc2\xa0\xe2\x80\x93 integruoja \xc4\xafvairias vadovavimo, valdymo ir \xc5\xbevalgybos sistemas; vyriausyb\xc4\x97s ir karini\xc5\xb3 \xc5\xbeinyb\xc5\xb3 vartotojams tiekia technines ir vadybos paslaugas._NEWLINE_Northrop Grumman ketina dalyvauti JAV KOP kitos kartos strateginio bombone\xc5\xa1io projekte. \xe2\x80\x9e_NEWLINE_Northrop Grumman, bendradarbiaudama su EADS pasi\xc5\xabl\xc4\x97 degal\xc5\xb3 l\xc4\x97ktuv\xc4\x85 KC-30 JAV KOP KC-X degal\xc5\xb3 lektuvo konkursui. Northrop Grumman ir EADS ketina investuoti ma\xc5\xbedaug 600 mln. JAV doleri\xc5\xb3 naujos l\xc4\x97ktuv\xc5\xb3 surinkimo gamyklos statybai Mobile (Mobile) mieste (Alabama). JAV KOP 2008\xc2\xa0m. vasar\xc4\xaf pripa\xc5\xbeino Northrop Grumman ir EADS pasi\xc5\xablyt\xc4\x85 l\xc4\x97ktuv\xc4\x85 KC-30 konkurso nugal\xc4\x97toju, bet degal\xc5\xb3 l\xc4\x97ktuvo programa buvo sustabdyta 2008\xc2\xa0m. rugs\xc4\x97jo m\xc4\x97n.\n_START_SECTION_\nRadarai ir steb\xc4\x97jimo sistemos\n_START_PARAGRAPH_\nNorthrop Grumman Electronic Systems kuria karines steb\xc4\x97jimo ir aptikimo sistemas bei susijusius gaminius, pvz., C4I radarus oro gynybai, oro erdv\xc4\x97s valdymo radar\xc5\xb3 sistemas (Airport Movement Area Safety System, AMASS), m\xc5\xab\xc5\xa1io lauko steb\xc4\x97jimo sistemas (Airborne Reconnaissance Low; ARL). NGES gamina tokias taktini\xc5\xb3 l\xc4\x97ktuv\xc5\xb3 jutimo sistemas kaip AN/APG-68 radarus, AN/APG-80 ugnies valdymo radarus F-16 Fighting Falcon l\xc4\x97ktuvams, AN/APG-77 radarus naujiesiems F-22 Raptor, vienus tobuliausi\xc5\xb3 radar\xc5\xb3 AN/APG-81 ir AN/AAS-37, naudojamus F-35 Lightning II, APQ-164, skirtus B-1 Lancer._NEWLINE_NGES taip pat gamina ir aptarnauja AWACS oro steb\xc4\x97jimo sistemas JAV, D. Britanijos ir ktioms NATO, Japonijos ginkluotosioms paj\xc4\x97goms._NEWLINE_Northrop Grumman gamina ir smulkesn\xc4\x99 \xc4\xafrang\xc4\x85, pvz., naktinio \xc5\xbei\xc5\xabr\xc4\x97jimo akinius, apsaugot\xc4\x85 ry\xc5\xa1i\xc5\xb3 \xc4\xafrang\xc4\x85.'